stanford-oval/wikipedia huggingface dataset:
เห็ดฟาง

| เห็ดฟาง |
| --- | --- |

เห็ดฟาง บางดอกยังอยู่ในเยื่อหุ้ม บางดอกก็มีหมวกผุดออกมา

การจำแนกชั้นทางวิทยาศาสตร์
อาณาจักร:: Fungi
หมวด:: Basidiomycota
ชั้น:: Agaricomycetes
อันดับ:: Agaricales
วงศ์:: Pluteaceae
สกุล:: Volvariella
สปีชีส์:: V.  volvacea
ชื่อทวินาม
Volvariella volvacea (Bulliard ex Fries) Singer

ชื่อพ้อง
 Volvaria volvacea  Agaricus volvaceus  Amanita virgata  Vaginata virgata
เห็ดฟาง (ชื่อวิทยาศาสตร์: Volvariella volvacea) เป็นเห็ดกินได้ชนิดหนึ่ง มีการเพาะเลี้ยงในแถบเอเชียตะวันออกและเอเชียตะวันออกเฉียงใต้ ใช้เป็นส่วนผสมในการประกอบอาหารเอเชียอย่างแพร่หลาย ชื่อเรียกแม้แตกต่างกันไปในหลายประเทศ แต่ยังมีความหมายว่า เห็ดฟาง เหมือนกัน เห็ดฟางมักพบในรูปแบบสด แต่มีพบรูปแบบบรรจุกระป๋องหรืออบแห้งจำหน่ายนอกฤดูเก็บเกี่ยวด้วย
ลักษณะดอกเห็ดอ่อนเป็นรูปทรงไข่มีเปลือกหุ้ม เมื่อเจริญขึ้น เปลือกหุ้มปริแตก คงเหลือเปลือกหุ้มที่โคนก้าน ผิวนอกของเปลือกหุ้มส่วนมากมักเปลี่ยนเป็นสีขาวหม่นหรือสีเนื้อ หมวกเห็ดเมื่อบานเต็มที่เส้นผ่านศูนย์กลาง 4–10 เซนติเมตร กลางหมวกมีขนละเอียดสีน้ำตาลดำหรือสีน้ำตาลแดง ครีบสีขาวแล้วเปลี่ยนเป็นสีชมพูอ่อน ไม่ยึดติดกับก้าน สั้นยาวไม่เท่ากัน ก้านยาว 4–10 เซนติเมตร เส้นผ่านศูนย์กลาง 0.5–1 เซนติเมตร ผิวสีขาวนวลมีขนสีขาว เนื้อเป็นเส้นหยาบสีขาวรวมกันแน่น ตรงกลางก้านกลวง สปอร์รูปทรงรี สีชมพู ขนาด 5–6 × 7–9 ไมโครเมตร ผิวเรียบ
เห็ดฟางตามธรรมชาติเจริญเติบโตบนกองฟางข้าวเป็นกลุ่ม 2–6 ดอก และจะถูกเก็บเกี่ยวในระยะที่ยังเจริญไม่เต็มที่ คือยังเป็นตุ่มกลม ๆ ก่อนที่หมวกเห็ดจะผุดออกมา ซึ่งใช้เวลาประมาณ 4–5 วัน เจริญได้ผลดีที่สุดในภูมิอากาศเขตร้อนที่มีฝนตกชุก เห็ดชนิดนี้ไม่เคยปรากฏประวัติการเพาะปลูกมาก่อนคริสต์ศตวรรษที่ 19
เห็ดฟางมีลักษณะคล้ายกับเห็ดอีกชนิดหนึ่งมากคือ เห็ดระโงกหิน (ชื่อวิทยาศาสตร์: Amanita phalloides, death cap) ซึ่งเป็นเห็ดพิษ สามารถจำแนกได้ด้วยสีสปอร์ สปอร์ของเห็ดฟางเป็นสีชมพูอ่อน แต่สปอร์ของเห็ดระโงกหินเป็นสีขาว คนจำนวนมากไม่รู้ถึงข้อมูลนี้ เก็บเห็ดระโงกหินที่ขึ้นอยู่ไปกิน โดยเข้าใจว่าเป็นเห็ดฟาง ทำให้เสียชีวิต
ข้อควรระวัง การเข้าอยู่ในโรงเพาะเห็ดฟาง ที่ปิดมิดชิด ห้ามเข้านานเกินไป มักจะมีข่าวการเสียชีวิต ในโรงเห็ดฟางเสมอ เกษตรควรระมัดระวังด้วย
แหล่งข้อมูลอื่น

Straw Mushroom
http://www.indexfungorum.org/Names/SynSpecies.asp?RecordID=307802 เก็บถาวร 2007-10-10 ที่ เวย์แบ็กแมชชีน
http://www.indexfungorum.org/Names/NamesRecord.asp?RecordID=307802
เชื้อเห็ดฟาง เห็ดฟาง เก็บถาวร 2017-07-08 ที่ เวย์แบ็กแมชชีน
อีดิลอัฎฮา

| อีดิลอัฎฮา |
| --- | --- |
อาศิรพจน์ของอีดิลอัฎฮาในภาษาอาหรับ
ชื่อทางการ: عيد الأضحى
จัดขึ้นโดย: มุสลิมกับดรูซ
ประเภท: อิสลาม
ความสำคัญ:  รำลึกถึงอิบรอฮีมในการเชือดลูกชายของตนตามคำสั่งของพระเป็นเจ้า  สิ้นสุดพิธีฮัจญ์ในมักกะฮ์ 
การถือปฏิบัติ: ละหมาดอีด, เชือดพลีสัตว์, บริจาค, รวมญาติ, กินเลี้ยง, ให้ของขวัญ
เริ่ม: 10 ซุลฮิจญะฮ์
สิ้นสุด: 13 ซุลฮิจญะฮ์
วันที่: 10 Dhu al-Hijjah
ส่วนเกี่ยวข้อง: ฮัจญ์; อีดิลฟิฏร์
อีดิลอัฎฮา (อาหรับ: عيد الأضحى, อักษรโรมัน: ʿīd al-ʾaḍḥā, แปลตรงตัว 'เทศกาลเชือดพลี', สัทอักษรสากล: [ʕiːd alˈʔadˤħaː]) หรือ อีด กุรบ่าน  (เปอร์เซีย: عيد قربان) ภาษามลายูปัตตานีเรียก ฮารีรายอฮัจยี และไทยมุสลิมภาคกลางเรียก วันอีดใหญ่ เป็นวันหยุดอิสลามอันที่สองที่ฉลองทั่วโลก (อีกอันคืออีดิลฟิตรี) เพื่อยกย่องอิบรอฮีมที่จะเชือดพลีลูกชายของท่าน เพื่อทำตามคำสั่งของอัลลอฮ์ แต่ก่อนที่อิบรอฮีมเชือดพลีลูกชายของตนเอง พระองค์ให้ท่านเชือดแกะแทน โดยจะถูกแบ่งเป็นสามส่วน ส่วนหนึ่งให้คนจนและคนที่ต้องการ อีกส่วนให้เก็บที่บ้าน และส่วนที่สามเอาไปแจกให้กับญาติ ตามปฏิทินอิสลาม อีดิลอัฎฮา อยู่ในวันที่ 10 ซุลฮิจญะฮ์ และมีระยะเวลาสามวัน
ชื่ออื่น

นี่คือตัวอย่างรายชื่อของอีดิลอัฎฮาในแต่ละภาษา:
عیدالاضحیٰ (ทับศัพท์จากภาษาอาหรับ) ถูกใช้ในภาษาอุรดู, ฮินดี, อัสสัม, เบงกอล, คุชราต และตระกูลภาษาออสโตรนีเซียนเช่น มาเลย์กับอินโดนีเซีย
العيد الكبير หมายถึง "อีดใหญ่" ("อีดเล็ก" คืออีดิลฟิฏร์) ถูกใช้ในประเทศเยเมน, ซีเรีย กับแอฟริกาเหนือ
عید البقرة (อีดิลบะเกาะเราะฮ์) หมายถึง "เทศกาลวัว (และแกะหรือแพะ)" ถูกใช้ในประเทศอียิปต์, ซาอุดีอาระเบีย และตะวันออกกลาง ถึงแม้ว่าคำว่า بقرة แปลว่าวัว แต่สามารถขยายความเป็นปศุสัตว์ทั้งหมด โดยเฉพาะแกะหรือแพะ
เทศกาลฮัจยี ถูกใช้ในประเทศมาเลเซีย อินโดนีเซีย และฟิลิปปินส์
ซัลลาฮ์ใหญ่ (Big Sallah) ในประเทศไนจีเรีย ซึ่งถือว่าศักดิ์สิทธิ์กว่าอีดิลฟิฏร์ (ที่เรียกกันว่า "ซัลลาฮ์เล็ก" (Small Sallah)).
ชื่ออื่น > ศัพทมูลวิทยา

คำว่า عيد (อีด) หมายถึง 'เทศกาล', 'การฉลอง', 'วันฉลอง' หรือ 'วันหยุด' โดยเป็นรากสามอักษรว่า عيد ซึ่งหมายถึง "เพื่อกลับไป, ยกเลิก, สะสม, คุ้นเคย, นิสัย, ทำซ้ำ, ได้รับประสบการณ์; มอบมายเวลาหรือสถานที่, ครบรอบ, วันฉลอง" อาเทอร์ เจฟเฟอรีโต้แย้งศัพทมูลวิทยานี้ และเชื่อว่าคำนี้ยืมมาจากภาษาซีรีแอก หรือภาษาตาร์คุม
คำว่า أضحى (อัฎฮา) กับ قربان (กุรบาน) มีความหมายเดียวกันคือ 'เชือดพลี' (เชือดพลีสัตว์), 'เครื่องบูชา' หรือ 'เครื่องเซ่น' คำแรกมาจากรากสามอักษรว่า ضحى (เฎาะฮ์ฮา) ซึ่งหมายถึง "สังเวย ; ถวาย ; บูชายัญ ; ทำให้เป็นเหยื่อ" ไม่มีการปรากฏของรากนี้ที่ใกล้เคียงกับการบูชายัญในอัลกุรอาน แต่พบได้ในฮะดีษ อาเทอร์ เจฟเฟอรีพบว่าคำนี้มีที่มาจากรากศัพท์ภาษาฮีบรูเหมือนกัน แต่เชื่อว่าคำนี้อาจนำเข้ามาจากภาษาแอราเมอิก ซึ่งเทียบกับภาษาฮีบรูว่า โกรบาน קָרבן (qorbān).
ต้นกำเนิด

หนึ่งในบททดสอบของอิบรอฮีมเพื่อทำตามคำสั่งของอัลลอฮ์คือเชือดพลีลูกชายที่รักของตนเอง ในศาสนาอิสลาม อิบรอฮีมเก็บความฝันของตนเองที่เชือดอิสมาอีล อิบรอฮีมรู้ว่าเป็นคำสั่งจากอัลลอฮ์ และพูดเรื่องนี้กับลูกชายของท่าน ตามที่กุรอานกล่าวไว้ว่า "โอ้ลูกเอ๋ย ! แท้จริงพ่อได้เห็นในขณะฝันว่า พ่อได้เชือดเจ้า" อิสมาอีลกล่าวว่า " โอ้พ่อจ๋า! พ่อจงปฏิบัติตามที่พ่อได้ถูกบัญชามาเถิด" อิบรอฮีมจึงเตรียมของเพื่อเชือดลูกชายของตนเองด้วยความศรัทธาและเชื่อฟังของอัลลอฮ์ ในระหว่างที่เตรียมตัวนั้น ชัยฏอนพยายามล่อลวงอิบรอฮีมและครอบครัวของท่านโดยการขัดขวางเขาจากคำสั่งของอัลลอฮ์ และอิบรอฮีมขว้างก้อนกรวดใส่มัน เพื่อระลึกถึงการปฏิเสธชัยฏอน จึงมีการขว้างหินที่เสาหินในช่วงพิธีฮัจญ์
เมื่อรู้ว่าอิบรอฮีมจะเชือดพลีในสิ่งที่ตนรักแล้ว อัลลอฮ์ทรงยกย่องทั้งอิบรอฮีมและอิสมาอีล ญิบรีลเรียกอิบรอฮีมว่า "โอ้ อิบรอฮีมเอ๋ย! “แน่นอน เจ้าได้ปฏิบัติถูกต้องตามฝันแล้ว" และส่งแกะตัวผู้จากสวรรค์มาเชือดแทนอิสมาอีล มุสลิมทั่วโลกฉลองอีดิลอัฎฮาเพื่อรำลึกถึงความจงรักภักดีของอิบรอฮีมและการรอดพ้นของอิสมาอีล
เรื่องราวนี้เป็นที่รู้จักในศาสนายูดายว่าการมัดอิสอัคซึ่งพบในคัมภีร์โทราห์หนังสือเล่มแรกของโมเสส (ปฐมกาล, ตอน 22) ในอัลกุรอานได้กล่าวถึงการมัดอิสมาอีลไว้ว่า:
100 "ข้าแต่พรเจ้าของข้าพระองค์ ขอพระองค์ทรงประทานบุตรที่มาจากหมู่คนดีให้แก่ข้าพระองค์ด้วย!"

101 ดังนั้น เราจึงแจ้งข่าวดีแก่เขา (ว่าจะได้) ลูกคนหนึ่ง ที่มีความอดทนขันติ (คือ อิสมาอีล)

102 ครั้นเมื่อเขา (อิสมาอีล) เติบโตขึ้นไปไหนมาไหนกับเขา (อิบรอฮีม) ได้แล้ว อิบรอฮีมได้กล่าวขึ้นว่า “โอ้ลูกเอ๋ย ! แท้จริงพ่อได้เห็นในขณะฝันว่า พ่อได้เชือดเจ้า จงคิดดูซิว่าเจ้าจะเห็นเป็นอย่างไร? “ เขากล่าวว่า “โอ้พ่อจ๋า! พ่อจงปฏิบัติตามที่พ่อได้ถูกบัญชามาเถิด หากอัลลอฮฺทรงประสงค์ พ่อจะเห็นฉันว่า ฉันอยู่ในหมู่ผู้มีความอดทน”

103 ครั้นเมื่อทั้งสอง (พ่อและลูก) ได้ยอมมอบตน (แด่อัลลอฮฺ) อิบรอฮีมได้ให้อีสมาอีลคว่ำหน้าลงกับพื้น

104 และเราได้เรียกเขาว่า “โอ้ อิบรอฮีม” เอ๋ย!

105 “แน่นอน เจ้าได้ปฏิบัติถูกต้องตามฝันแล้ว” แท้จริง เช่นนั้นแหละเราจะตอบแทนผู้กระทำความดีทั้งหลาย

106 แท้จริง นั่นคือ การทดสอบที่ชัดแจ้งแน่นอน

107 และเราได้ให้ค่าไถ่ตัวเขาด้วยสัตว์เชือดพลีอันใหญ่หลวง

108 และเราได้ปล่อยทิ้งไว้ (เกียรติคุณ) แก่เขาในกลุ่มชนรุ่นหลัง ๆ

109 "ศานติจงมีแต่อิบรอฮีม!"

110 เช่นนั้นแหละ เราจะตอบแทนผู้กระทำความดีทั้งหลาย

111 แท้จริง เขา (อิบรอฮีม) เป็นคนหนึ่งในปวงบ่าวของเราผู้ศรัทธา

112 เราได้แจ้งข่าวดีแก่เขาว่า จะได้ (ลูกคนหนึ่ง) อิสฮาก เป็นนะบี (จะเป็นหนึ่ง) ในหมู่คนดีทั้งหลาย
คำว่า "อีด" พบในซูเราะฮ์อัลมาอิดะฮ์ ซึ่งหมายถึง "วันรื่นเริง"
จุดประสงค์

จุดประสงค์ของกุรบ่านหรือเชือดพลีไม่ได้เป็นการทำให้เลือดไหลเพื่อให้อัลลอฮ์พอใจ แต่เป็นการเชือดพลีสิ่งที่ผู้มีใจศรัทธารักมากที่สุด เพื่อแสดงถึงความจงรักภักดีต่ออัลลอฮ์ เป็นข้อบังคับที่จะต้องแบ่งเนื้อที่ผ่านการเชือดพลีไปเป็นสามส่วน - สำหรับครอบครัว, สำหรับญาติกับผองเพื่อน และสำหรับคนยากจน
ละหมาดอีด

การละหมาดอีดจะเริ่มขึ้นตอนดวงอาทิตย์พ้นขอบฟ้าในวันที่ 10 ซุลฮิจญะฮ์ ถ้ามี เหตุสุดวิสัย (เช่นภัยพิบัติธรรมชาติ) การละหมาดอาจจะเลี่อนไปเป็นวันที่ 11 และ 12 ซุลฮิจญะฮ์
ในช่วงเวลาละหมาด จะมี 2 เราะกะอัต และ 7 ตักบีร ในเราะกะอัตแรกกับ 5 ตักบีรในเราะกะอัตที่สอง สำหรับชีอะฮ์แล้ว การละหมาดอีดจะไม่มีการ อะซาน หรือ อิกอมะฮ์ หลัง ละหมาด เสร็จแล้ว ก็ตามมาด้วยคุตบะฮ์โดยอิหม่าม
หลังละหมาดหรือเทศนาเสร็จแล้ว มุสลิมจะโอบกอดและกล่าวทักทายซึ่งกันและกัน (อีดมุบาร็อก) ให้ของขวัญ และเยี่ยมญาติ มุสลิมหลายคนใช้โอกาสนี้ในการเชิญชวนเพื่อน, เพื่อนบ้าน, เพื่อนร่วมงาน และเพื่อนร่วมห้องในเทศกาลอีด เพื่อให้พวกเขารู้จักอิสลามและวัฒนธรรมมุสลิมได้ดีกว่าเดิม
ธรรมเนียม

ในช่วงอีดิลอัฎฮา จะมีการกล่าว ตักบีร อย่างเสียงดังก่อนละหมาดอีด และหลังละหมาดอีกสามวัน โดยถือว่าเป็นส่วนที่สำคัญมากในเทศกาลอิสลาม และจะกล่าว ตักบีร แบบนี้:
| --- | --- |
الله أكبر الله أكبر الله أكبر  لا إله إلا الله  الله أكبر الله أكبر  ولله الحمد: อัลลอฮุอักบัร อัลลอฮุอักบัร อัลลอฮุอักบัร  ลาอิลาฮะอิลลัลลอฮ์  อัลลอฮุอักบัร อัลลอฮุอักบัร  วะลิลลาฮิลฮัมด์

ชายหญิง และเด็ก ๆ จะใส่เสื้อที่ดูดีเพื่อไปละหมาดอีดกลุ่มในลานกว้างหรือมัสยิด มุสลิมที่มีฐานะมั่งคั่งพอที่จะซื้อสัตว์ที่ฮะลาลมาเชือดพลี (ส่วนใหญ่เป็นวัว และก็มีสัตว์ตัวอื่นขึ้นอยู่กับประเทศ เช่นอูฐ, แพะ หรือแกะ) เป็นสัญลักษณ์ของความเต็มใจของอิบรอฮีมในการเชือดลูกชายคนเดียวของตนเอง การเชือดพลีสัตว์ เรียกว่า อัฎฮียะฮ์ (อาหรับ: أضحية) ที่มาจากคำภาษาอาหรับ-เปอร์เซียว่า กุรบานี ตัวสัตว์จะต้องมีอายุและคุณภาพตามมาตรฐาน ไม่เช่นนั้น การเชือดพลีจะไม่เป็นผล ที่ประเทศปากีสถาน มีสัตว์ถูกเชือดเกือบ 10 ล้านตัวในวันอีด ซึ่งมีค่าใช้จ่ายรวมกว่า 2.0 พันล้านดอลลาร์สหรัฐ
เนื้อจากการเชือดพลีจะถูกแบ่งเป็นสามส่วน โดยส่วนหนึ่งถูกแบ่งให้ครอบครัว อีกส่วนแบ่งให้ญาติ, เพื่อน และเพื่อนบ้าน และส่วนที่เหลือแบ่งให้กับคนจนและคนที่ต้องการ
แหล่งข้อมูลอื่น

Muttaqi, Shahid ‘Ali. "The Sacrifice of "Eid al-Adha"".
เจ้าของล้างวัวก่อนนำไปที่ตลาดโค ภาพที่ Boshila, ธากา, ประเทศบังกลาเทศ
การละหมาดอีดที่มัสยิดบาดชาฮี, ประเทศปากีสถาน
ขนมอีด (มะอ์มูล)
หนึ่งในธรรมเนียมที่สำคัญของอีดิลอัฎฮาคือการเชือดพลีสัตว์
ปลาเบลนนี่หน้าผี

| ปลาเบลนนี่หน้าผี |
| --- | --- |


การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Actinopterygii
อันดับ:: Perciformes
วงศ์:: Blenniidae
สกุล:: Salarias
สปีชีส์:: S.  fasciatus
ชื่อทวินาม
Salarias fasciatus (Bloch, 1786)

ชื่อพ้อง
 Blennius fasciatus Bloch, 1786  Salarias fascitus (Bloch, 1786) (สะกดผิด)  Salarias quadripennis Cuvier, 1816
ปลาเบลนนี่หน้าผี (อังกฤษ: Lawnmower blenny, Jewelled blenny, 	Lineated blenny; ชื่อวิทยาศาสตร์: Salarias fasciatus) ปลาทะเลขนาดเล็กชนิดหนึ่ง จำพวกปลาเบลนนี่ จัดอยู่ในวงศ์ปลาตั๊กแตนหิน (Blenniidae)
มีรูปร่างกลม ลักษณะคล้ายปลาไหลหรือปลาตีน สีลำตัวสีตุ่น ๆ ครีบหลังยาวตลอดลำตัว พื้นสีผิวเป็นสีขาว ด้านข้างมีบั้งสีน้ำตาลคาดตลอดลำตัว บริเวณใบหน้ามีจุดประสีฟ้า ตาอยู่ปลายสุดของส่วนหัว
มีความยาวเต็มที่ประมาณ 14 เซนติเมตร จัดเป็นปลาที่มีรูปร่างหน้าตาแปลก พบกระจายพันธุ์ตามแนวปะการังในระดับความลึกไม่เกิน 8 เมตร ของชายฝั่งทะเลของแอฟริกาตะวันออก, ทะเลแดง, เกาะซามัว, หมู่เกาะไมโครนีเซีย และออสเตรเลีย โดยหลบซ่อนและอาศัยอยู่ตามซอกหิน
ส่วนหัว
เป็นปลาที่ไม่สวยงาม แต่มีความแปลก และเป็นปลาที่กินพืชเป็นอาหาร มีอุปนิสัยรักสงบ จึงนิยมอย่างมากสำหรับการเลี้ยงเป็นปลาสวยงาม โดยผู้เลี้ยงจะเลี้ยงให้กินตะไคร่น้ำภายในตู้
แหล่งข้อมูลอื่น

รูปและข้อมูลเพิ่มเติม (อังกฤษ) เก็บถาวร 2015-05-08 ที่ เวย์แบ็กแมชชีน
การรวมชาติอิตาลี

| --- | --- |
ห้าวันที่มิลาน, 18–22 มีนาคม ค.ศ. 1848
วันที่: ค.ศ. 1848–1871
ที่ตั้ง: อิตาลี
ผู้เข้าร่วม: สังคมอิตาลี, ราชอาณาจักรซาร์ดิเนีย, รัฐบาลเฉพาะกาลมิลาน, สาธารณรัฐซานมาร์โก, ราชอาณาจักรซิซิลี, สาธารณรัฐโรมัน, คาร์โบนารี, จักรวรรดิฝรั่งเศส, เสื้อแดง, กองทหารฮังการี, กองทัพทางใต้, จังหวัดรวมของอิตาลีกลาง, ราชอาณาจักรอิตาลี
ผล:  การปฏิวัติอิตาลีใน ค.ศ. 1820  การปฏิวัติอิตาลีใน ค.ศ. 1830  การปฏิวัติ ค.ศ. 1848 ในรัฐอิตาลี  สงครามประกาศอิสรภาพอิตาลีครั้งที่ 1  สงครามประกาศอิสรภาพอิตาลีครั้งที่ 2  Expedition of the Thousand  การประกาศของราชอาณาจักรอิตาลี  สงครามประกาศอิสรภาพอิตาลีครั้งที่ 3  การยึดกรุงโรม  กรุงโรมกลางเป็นเมืองหลวงของราชอาณาจักรอิตาลี 
| ประวัติศาสตร์อิตาลี |
| --- | --- |
 บทความนี้เป็นส่วนหนึ่งของบทความที่เกี่ยวกับ ประเทศอิตาลี
ตามลำดับเหตุการณ์
อิตาลีก่อนประวัติศาสตร์
เกรตเตอร์กรีซ (ศตวรรษที่ 8 ก่อน ค.ศ.– 7 ก่อน ค.ศ)
อิตาลีระหว่างการปกครองของโรมัน (ศตวรรษที่ 8 ก่อน ค.ศ.– 6 ก่อน ค.ศ.)
อิตาลีในยุคกลาง (คริสต์ศตวรรษ 6–14)
อิตาลีระหว่างยุคฟื้นฟูศิลปวิทยา (คริสต์ศตวรรษ 14–16)
สงครามอิตาลี (ค.ศ. 1494–ค.ศ. 1559)
ระหว่างอิทธิพลของต่างประเทศและการรวมตัว (ค.ศ. 1559–ค.ศ. 1814)
การรวมชาติอิตาลี (ค.ศ. 1814–ค.ศ. 1861)
สมัยราชาธิปไตยและสมัยสงครามโลก (ค.ศ. 1861–ค.ศ. 1945)
สมัยสาธารณรัฐ (ค.ศ. 1945–"ปัจจุบัน")
ตามหัวข้อ
ประวัติศาสตร์การทหาร
รัฐในประวัติศาสตร์
สถานีย่อยอิตาลี  
การรวมชาติอิตาลี (อังกฤษ: Italian unification; อิตาลี: Unità d'Italia [uniˈta ddiˈtaːlja]) หรือ ริซอจิเมนโต (อิตาลี: Risorgimento /rɪˌsɔːrdʒɪˈmɛntoʊ/, ภาษาอิตาลี: [risordʒiˈmento]) เป็นความเคลื่อนไหวทางการเมืองและทางสังคมโดยบรรดารัฐต่าง ๆ เพื่อรวมกันเป็น ราชอาณาจักรอิตาลี ใน คริสต์ศตวรรษที่ 19 โดยเริ่มต้นพร้อมกับ การประชุมใหญ่แห่งเวียนนา ใน ค.ศ. 1815 และเป็นผลสำเร็จใน ค.ศ. 1871 เมื่อ กรุงโรม ได้เป็นเมืองหลวงของราชอาณาจักรอิตาลี
ดูเพิ่ม

อุดมการณ์เรียกร้องดินแดนของชนชาติอิตาลี
แนวคิดกรีกเมกาลี
การรวมชาติบัลแกเรีย
การรวมชาติซามัว
การรวมชาติเยเมน
แผนที่ในช่วงก่อนและระหว่างการรวมชาติอิตาลี

อิตาลีใน ค.ศ. 1494
อิตาลีใน ค.ศ. 1796
อิตาลีใน ค.ศ. 1843
อิตาลีใน ค.ศ. 1860: ส้ม ราชอาณาจักรซาร์ดิเนีย, น้ำเงิน ราชอาณาจักรลอมบาร์เดีย-เวนิส (จักรวรรดิออสเตรีย), ชมพู จังหวัดรวมของอิตาลีกลาง, แดง รัฐสันตะปาปา, เหลือง ราชอาณาจักรซิซิลีทั้งสอง
อิตาลีใน ค.ศ. 1861: ส้ม ราชอาณาจักรอิตาลี, น้ำเงิน ราชอาณาจักรลอมบาร์เดีย-เวนิส (จักรวรรดิออสเตรีย),  แดง รัฐสันตะปาปา
ราชอาณาจักรอิตาลีใน ค.ศ. 1870
ราชอาณาจักรอิตาลีใน ค.ศ. 1919
บรรณานุกรม > ประวัติศาสตร์นิพนธ์

Alio, Jacqueline. Sicilian Studies: A Guide and Syllabus for Educators (2018), 250 pp.
Bouchard, Norma, ed. Risorgimento in modern Italian culture: revisiting the nineteenth-century past in history, narrative, and cinema. (Fairleigh Dickinson Univ Press, 2005).
De Francesco, Antonino. The antiquity of the Italian nation: the cultural origins of a political myth in modern Italy, 1796–1943 (Oxford UP, 2013).
Isabella, Maurizio (2012). "Rethinking Italy's Nation-Building 150 Years Afterwards: The New Risorgimento Historiography". Past & Present (217): 247–268. doi:10.1093/pastj/gts028. JSTOR 23324209.
Manenti, Luca G., "Italian Freemasonry from the Eighteenth Century to Unification. Protagonists, Metamorphoses, Interpretations", in History of the Grand Orient of Italy, edited by E. Locci (Washington D.C., Westphalia Press, 2019), pp. 27–60.
Ramm, Agatha (1972). "The Risorgimento in Sicily: Recent Literature". English Historical Review. 87 (345): 795–811. doi:10.1093/ehr/LXXXVII.CCCXLV.795. JSTOR 562204.
Rao, Anna Maria. "Napoleonic Italy: Old and New Trends in Historiography." in Ute Planert, ed., Napoleon's Empire (Palgrave Macmillan UK, 2016). pp 84–97.
Salsini, Laura A. "Re-envisioning the Risorgimento: Isabella Bossi Fedrigotti's Amore mio uccidi Garibaldi." Forum Italicum: A Journal of Italian Studies 42#1 (2008).
บรรณานุกรม > ภาษาอิตาลี

Alio, Jacqueline. Sicilian Studies: A Guide and Syllabus for Educators (2018), 250 pp.
Bacchin, Elena. Italofilia. Opinione pubblica britannica e il Risorgimento italiano 1847–1864 (Turin, Carocci editore, 2014), 266 pp
Banti, Alberto Mario. La nazione del Risorgimento: parentela, santità e onore alle origini dell'Italia unita. Torino, Einaudi, 2000
Banti, Alberto Mario. Il Risorgimento italiano. Roma-Bari, Laterza, 2004 (Quadrante Laterza; 125)
Ghisalberti, Carlo. Istituzioni e società civile nell'età del Risorgimento. Roma-Bari, Laterza, 2005 (Biblioteca universale Laterza; 575)
Della Peruta, Franco. L'Italia del Risorgimento: problemi, momenti e figure. Milano, Angeli, 1997 (Saggi di storia; 14)
Della Peruta, Franco. Conservatori, liberali e democratici nel Risorgimento. Milano, Angeli, 1989 (Storia; 131)
De Rosa, Luigi. La provincia subordinata. Saggio sulla questione meridionale, Bari, Laterza, 2004
Guerra, Nicola (2009).  Eclettica (บ.ก.). Controrisorgimento. Il movimento filoestense apuano e lunigianese. ISBN 9788890416804.
Guerra, Nicola (October 2011). "Le due anime del processo di unificazione nazionale: Risorgimento e Controrisorgimento. La necessità di un nuovo approccio di ricerca ancora disatteso". Chronica Mundi: 53–68. ISSN 2239-7515.
Scirocco, Alfonso. L'Italia del risorgimento: 1800–1860. (vol. 1 di Storia d'Italia dall'unità alla Repubblica), Bologna, Il mulino, 1990
Scirocco, Alfonso. In difesa del Risorgimento. Bologna, Il mulino, 1998 (Collana di storia contemporanea)
Tomaz, Luigi. Il confine d'Italia in Istria e Dalmazia, Presentazione di Arnaldo Mauri, Conselve, Think ADV, 2008.
Carlo Cardia, Risorgimento e religione, Giappichelli, Torino, 2011, ISBN 978-88-348-2552-5.
แหล่งข้อมูลอื่น

The Risorgimento: A Time for Reunification
Women of the Risorgimento
Garibaldi & The Risorgimento
Cavour and the Unification of Italy
Arcaini, G.B. (6 March 2005). "The Italian Unification". History of Italy. สืบค้นเมื่อ 19 March 2012.
Arcaini, G.B. (30 November 2003). "Italy's Unity". History of Italy. สืบค้นเมื่อ 19 March 2012.
In the sign of the tricolour: Italians and Hungarians in the Risorgimento A documentary directed by Gilberto Martinelli
| --- | --- |
ฐานข้อมูลการควบคุมรายการหลักฐาน: ประจำชาติ :  เยอรมนี  อิสราเอล  สหรัฐ  ญี่ปุ่น  เช็กเกีย 2
คอนโดแมว

โครงสร้างเทียมสำหรับแมว
คอนโดแมว
คอนโดแมว หรือ หอคอยแมว (อังกฤษ: cat condo ,cat tree หรือ cat tower) เป็นโครงสร้างเทียมสำหรับให้แมวใช้ เล่น ออกกำลังกาย พักผ่อน และนอนหลับ
คอนโดแมวมีความสูงและความซับซ้อนแตกต่างกันออกไป โดยแมวส่วนใหญ่ชอบคอนโดแมวที่มีความสูง มากกว่าความสะดวกสบาย โดยเฉพาะหากสูงพอที่จะสำรวจอาณาเขตของพวกมันได้อย่างชัดเจน แมวบางตัวชอบคอนโดแมวแบบที่มีที่หลบภัยที่เงียบสงบ ซึ่งอาจขึนอยู่กับความสูงใด ๆ ของโครงสร้าง
การออกแบบคอนโดแมวโดยทั่วไปมีโครงสร้างแข็งเป็นฐานบนพื้น ประกอบด้วยชิ้นส่วนแผ่นไม้ทรงสี่เหลี่ยม (ใช้เป็นแท่น กล่อง และโครงสร้างปิด) รวมกับหมุดไม้และไม้กระดาน (ใช้เป็นเสาหรือบันได) โดยทั่วไปปูด้วยพรมทั้งภายนอกและภายใน เสามักจะถูกคลุมด้วยวัสดุหยาบ (ใช้เชือกป่านศรนารายณ์เป็นส่วนใหญ่) โดยมีจุดประสงค์เพื่อกระตุ้นให้แมวลับเล็บในบริเวณเหล่านั้น และลดการสึกหรอโดยรวมของโครงสร้าง  ชั้นต่าง ๆ ของคอนโดแมวสร้างขึ้นโดยคุณลักษณะเชิงโต้ตอบใด ๆ ให้กับแมว ตั้งแต่เป็นที่นอน ที่หลบภัย ไปจนถึงเป็นที่ออกกำลังกายและเล่น
คอนโดแมวพร้อมผนังปิดล้อม
มีรูปแบบพิเศษของคอนโดแมวแบบดั้งเดิมที่มีการปรับปรุงหน้าที่การใช้สอยสำหรับแมว รูปแบบทางเลือกนี้ประกอบด้วยชิ้นส่วนและชุดติดผนัง ตลอดจนการออกแบบตามหลักสรีรศาสตร์และเรขาคณิตที่สอดคล้องกับกายวิภาคของแมว บางแบบจำลองรูปร่างหรือลักษณะของต้นไม้จริง นอกจากนี้ ยังมีการใช้สิ่งทอเนื้อนุ่มและผ้าเนื้อหนาเข้ามาแทนที่พรมหยาบในรูปแบบที่หรูหรามากขึ้นอีกด้วย
คอนโดแมวมีไว้เพื่อให้แมวรู้สึกปลอดภัย โดยการสร้างพื้นที่ที่ให้แมวใช้เท่านั้น แม้ว่าคอนโดแมวจะช่วยป้องกันไม่ให้แมวข่วนเครื่องเรือนอื่น ๆ ได้ แต่ก็ไม่ใช่ว่าแมวทุกตัวจะมีนิสัยเหมือนกัน และเจ้าของแมวก็ได้รายงานผลลัพธ์เกี่ยวกับแมวและคอนโดแมวที่แตกต่างกัน
คอนโดแมวรูปดอกบัวรูปแบบทันสมัย
บางบริษัทกำลังพัฒนาคอนโดแมวที่ทันสมัยในรูปแบบที่มีสไตล์ ต้นไม้แมวเหล่านี้รวมหน้าที่การใช้สอยที่แมวต้องการ เช่น แท่นเหยียบและที่สูง พร้อมการออกแบบที่ดึงดูดสายตามากขึ้น เช่น ไม้เปลือย เครื่องเรือนสำหรับแมวที่ทันสมัยมากขึ้นถูกสร้างเพื่อให้เข้ากับการตกแต่งบ้าน
สนธิสัญญาฮุดัยบียะฮ์

| สนธิสัญญาสันติภาพฮุดัยบียะฮ์ |
| --- | --- |
ประเภท: สนธิสัญญาสันติภาพ
วันร่าง: ป. ค.ศ. 629
วันลงนาม: ป. ค.ศ. 629
ที่ลงนาม: ฮุดัยบียะฮ์
วันมีผล: ป. ค.ศ. 630
ผู้เจรจา: มุฮัมมัด อะลี
ภาคี: กุเรช มุสลิม เผ่าอื่น ๆ
ภาษา: ภาษาอาหรับ
ข้อความทั้งหมด
 Treaty of Hudaibiyyah ที่ วิกิซอร์ซ
สนธิสัญญาฮุดัยบียะฮ์ (อาหรับ: صُلح ٱلْحُدَيْبِيَّة) เป็นเหตุการณ์สำคัญในช่วงต้นของศาสนาอิสลาม เป็นสนธิสัญญาระหว่างมุฮัมหมัดจากมะดีนะฮ์และเผ่ากุเรชจากมักกะฮ์เมื่อเดือนมีนาคม ค.ศ.628 (เดือนซุลกิอฺดะฮฺ ฮ.ศ.6) ซึ่งช่วยลดความตึงเครียดระหว่างสองเมือง โดยมีสัญญาสงบศึกเป็นเวลา 10 ปี และให้มุฮัมหมัดนำผู้แสวงบุญกลับไปที่มะดีนะฮ์
เนื้อหา

มีใจความว่า:
“ในนามของพระองค์ โอ้อัลลอฮ์!

นี่คือสัญญาระหว่างมุฮัมหมัด อิบนุ อับดุลลอฮ์ และซูฮัยล์ อิบนุ อัมร์ พวกเขายอมรับสัญญาสงบศึกเป็นเวลา 10 ปี ในช่วงนี้ทุกๆกลุ่มจะได้รับการปกป้อง และไม่ฆ่าใครฝ่ายใดฝ่ายหนึ่ง... ในปีนี้ มุฮัมหมัดจะต้องนำกลุ่มคนของเขากลับไปจนถึงปีหน้าและอยู่ได้แค่ 3 วัน โดยห้ามนำอาวุธมาทั้งสิ้น ยกเว้นไว้เพื่อป้องกันตัว”
ความคิดเห็นของอุมัร

หลังจากเซ็นสัญญาแล้ว มีหลายคนไม่เห็นด้วยเพราะปฏิเสธที่จะใช้ชื่อของอัลลอฮ์และรอซูลลุลลอฮ์ นั่นทำให้อุมัรสงสัยแล้วถามมุฮัมหมัดว่าท่านเป็นศาสดาอยู่หรือไม่ แล้วสิ่งนี้บันทึกโดยซอฮิหฺมุสลิม หลังจากนั้นอุมัรกล่าวว่าถ้ามีผู้ชาย 100 สนับสนุนความคิดของฉัน ฉันคงจะออกจากศาสนาอิสลามไปแล้ว
ความสำคัญ

สนธิสัญญาฮุดัยบียะฮ์เป็นสิ่งสำคัญสำหรับศาสนาอิสลาม เพราะเผ่ากุเรชจากมักกะฮ์จะไม่คิดว่ามุฮัมหมัดเป็นกบฎหรือผู้ลี้ภัย ก่อตั้งศาสนาอิสลามในมะดีนะฮ์ อนุญาตให้คนมุสลิมในมักกะฮ์เผยแพร่ศาสนาตามสาธารณะได้ สัญญานี้ทำให้ลดความขัดแย้งระหว่างคนมุสลิมและพหุเทวนิยม มีหลายคนเริ่มเห็นอิสลามเป็นแนวทางใหม่ซึ่งทำให้ผู้คนเข้าศาสนาอิสลามมากขึ้น และสัญญานี้จะเป็นพรมที่ทำให้เผ่าอื่นทำสนธิสัญญากับมุสลิม สนธิสัญญานี้เป็นตัวอย่างว่า อิสลามไม่ได้เผยแพร่ด้วยดาบ ถึงแม้ว่าศาสดามุฮัมหมัดมีทหารมากพอที่จะสู้กับชาวมักกะฮ์ แต่ท่านเลือกที่จะทำสนธิสัญญาแทนการสู้รบ
หนึ่งในอายะฮ์อัลกุรอ่านได้อธิบายเรื่องสนธิสัญญาว่าว่า "แท้จริงเราได้ให้ชัยชนะแก่เจ้าซึ่งเป็นชัยชนะอย่างชัดแจ้ง" (กุรอ่าน 48:1).
ดูเพิ่ม

สัญญาใต้ต้นไม้
รายชื่อสนธิสัญญา
อุรวะฮ์ อิบนุ มัสอู๊ด
สงครามโลก

ทหารกองทัพสหรัฐเดินผ่านซากเมืองในช่วงสงครามโลกครั้งที่สอง ความขัดแย้งครั้งล่าสุดที่ถือเป็น "สงครามโลก"
สงครามโลก (อังกฤษ: World War) เป็นความขัดแย้งระดับนานาชาติที่เกี่ยวข้องกับมหาอำนาจโลกส่วนใหญ่หรือทั้งหมด ตามแบบแผน คำนี้สงวนไว้สำหรับความขัดแย้งระหว่างประเทศที่สำคัญที่เกิดขึ้นในช่วงครึ่งแรกของคริสต์ศตวรรษที่ 20 สองครั้ง คือ สงครามโลกครั้งที่หนึ่ง (1914–1918) และสงครามโลกครั้งที่สอง (1939–1945) แม้ว่านักประวัติศาสตร์บางคนจะอธิบายความขัดแย้งระดับโลกอื่น ๆ ว่าเป็นสงครามโลกด้วย เช่น สงครามเก้าปี สงครามสืบราชบัลลังก์สเปน สงครามเจ็ดปี สงครามสหสัมพันธมิตร สงครามเย็น และสงครามต่อต้านการก่อการร้าย
ดูเพิ่ม

ลัทธิอาณานิคมแนวใหม่
ลัทธิจักรวรรดินิยมใหม่
รายชื่อจักรวรรดิเรียงตามพื้นที่
บรรณานุกรม

Shapiro, Fred R.; Epstein, Joseph (2006). The Yale Book of Quotations. Yale University Press. ISBN 978-0-300-10798-2.
Willmott, H.P. (2003). World War I. Dorling Kindersley. ISBN 978-0-7894-9627-0. OCLC 52541937.
ภาพวาดกองทัพปรัสเซียเข้าปะทะกับกองทัพจักรวรรดิรัสเซียในยุทธการที่ซอร์นดอร์ฟ ซึ่งเป็นส่วนหนึ่งของสงครามเจ็ดปี นักประวัติศาสตร์ส่วนหนึ่งถือว่าเป้นสงครามโลก
พรรคกรีน

พรรคกรีน (อังกฤษ: Green party) หรือ พรรคเขียว เป็นพรรคการเมืองที่จัดตั้งอย่างเป็นทางการ มีฐานอยู่บนหลักการการเมืองเขียว หลักการเหล่านี้รวมถึง สิ่งแวดล้อมนิยม การพึ่งพิงประชาธิปไตยรากหญ้า สันติวิธี และการสนับสนุนมูลเหตุแห่งความยุติธรรมทางสังคม ซึ่งรวมถึงเรื่องที่เกี่ยวกับสิทธิต่าง ๆ ของชนพื้นเมือง
ผู้สนับสนุนหลักการเหล่านี้หรือ "ชาวกรีน" เชื่อว่าการนำหลักการเหล่านี้มาสู่การปฏิบัติ จะนำไปสู่สุขภาพของประชาชน สังคม และระบบนิเวศ
ตัวอย่างตราสัญลักษณ์พรรคกรีน พรรคการเมืองของประเทศไทย
ปัจจุบัน มีพรรคกรีนอยู่ในประเทศต่าง ๆ ทั่วโลก ทั้งภูมิภาคอเมริกา ยุโรป แอฟริกา เอเชียและโอเชียเนีย พรรคกรีนในยุโรปมีความเคลื่อนไหวและบทบาทมากกว่าเมื่อเทียบกับพรรคกรีนในภูมิภาคอื่น ๆ เนื่องจากระบบการเลือกตั้งในภูมิภาคยุโรปที่ไม่ทำให้พรรคเล็กเสียเปรียบ
พรรคกรีน ประเทศไทย มีประชุมใหญ่จัดตั้งพรรค เมื่อวันที่ 24 มิถุนายน 2561 ที่ อำเภอทุ่งสง จังหวัดนครศรีธรรมราช ซึ่งตรงกับวันเปลี่ยนแปลงการปกครองของไทยครบ 86 ปี โดยที่ประชุมมีมติเลือกนายพงศา ชูแนม  ประธานมูลนิธิธนาคารต้นไม้เป็นหัวหน้าพรรคกรีนคนแรกและได้ยื่นจดทะเบียนกับ สำนักงานคณะกรรมการการเลือกตั้ง เมื่อวันที่ 26 กันยายน 2561 มีผู้ร่วมก่อตั้งพรรคครั้งแรกจำนวน 574 คน
แหล่งข้อมูลอื่น

Global Greens เก็บถาวร 2005-10-13 ที่ เวย์แบ็กแมชชีน - เครือข่ายระดับโลกของพรรคกรีน
Global Greens - พรรคกรีนทั่วโลก
Global Greens Conference เก็บถาวร 2011-02-19 ที่ เวย์แบ็กแมชชีน - การประชุมกรีนโลกครั้งแรก เมื่อปี ค.ศ. 2001
พรรคกรีนอื่น ๆ ในรายชื่อ พรรคฝ่ายซ้ายในโลก เก็บถาวร 2009-02-07 ที่ เวย์แบ็กแมชชีน
ลิงก์ประวัติต่าง ๆ โดย Global Greens Network เก็บถาวร 2009-02-11 ที่ เวย์แบ็กแมชชีน
"พรรคกรีน - Green Party : ต้นไมัเป็นทรัพย์สิน ที่ทำกินถูกต้องเป็นธรรม เกษตรกรรมสุขภาพ สันติภาพยั่งยืน" http://www.greenpartythailand.org
"สำนักงานคณะกรรมการการเลือกตั้ง - ข้อมูลพรรคการเมือง" https://party.ect.go.th/dataparty-detail/95